**ĮSAKYMAS**

**DĖL DETALIOJO PLANO KEITIMO, FINANSAVIMO,**

**PLANAVIMO TIKSLŲ IR DARBŲ PROGRAMOS PATVIRTINIMO**

2021 m. spalio Nr. ĮS-

Kaunas

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 1 ir 5 dalimis, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013-12-18 nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014-01-02 įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo”, 312, 313, 314, 315 punktais, 315.1, 315.2 papunkčiais, 317 punktu, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, Kauno rajono savivaldybės tarybos 2017-11-16 sprendimu Nr. TS-411 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, Kauno rajono savivaldybės tarybos 2020-05-28 sprendimu Nr. TS-233 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir atsižvelgdamas į Kauno rajono savivaldybės administracijos direktoriaus 2021-10-05 įsakymą Nr. ĮS-3013 „Dėl teritorijų planavimo proceso inicijavimo“, planavimo iniciatorės Nacionalinės žemės tarnybos prie Žemės ūkio ministerijos Kauno rajono skyriaus 2021-09-22 raštą Nr. 7SD-6571-(14.7.104E.), planavimo iniciatoriaus Kauno rajono Garliavos sporto ir kultūros centro (įm. k. 302664871) 2021-08-30 prašymą, registruotą 2021-08-31 Nr. UG-843:

 1. L e i d ž i u rengti Kauno rajono savivaldybės tarybos 2009-08-27 sprendimu Nr. TS-339 patvirtinto detaliojo plano keitimą žemės sklype Kauno r. sav., Garliava, Vasario 16-osios g. 8, kadastro Nr. 5223/0008:117, kurio plotas 3,0438 ha.

 2. N u s t a t a u detaliojo plano keitimo tikslus – pakeisti planuojamos teritorijos naudojimo reglamentą (-us) – teritorijos naudojimo tipą ir kita.

 3. N u r o d a u:

 3.1. Kad šio įsakymo 1 punkte nurodyto detaliojo plano keitimą finansuoja planavimo iniciatorius;

 3.2. Prieš pradedant rengti detaliojo plano keitimo projektą, gauti planavimo sąlygas iš Nacionalinės žemės tarnybos prie Žemės ūkio ministerijos, Nacionalinio visuomenės sveikatos centro prie Sveikatos apsaugos ministerijos, Kauno apskrities priešgaisrinės gelbėjimo valdybos ir iš inžinerinių tinklų, esančių planuojamoje teritorijoje, administruojančių įmonių;

 3.3. Urbanistikos skyriaus vedėjui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.

 4. T v i r t i n u Kauno rajono savivaldybės tarybos 2009-08-27 sprendimu Nr. TS-339 patvirtinto detaliojo plano keitimo žemės sklype Kauno r. sav., Garliava, Vasario 16-osios g. 8, kadastro Nr. 5223/0008:117, darbų programą (pridedama).

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Šarūnas Šukevičius

Parengė

J. Budrevičienė,

2021-10-07